OpenLLM-France/wikimedia huggingface dataset:
# Resolució 557 del Consell de Seguretat de les Nacions Unides

La Resolució 557 del Consell de Seguretat de les Nacions Unides, aprovada per unanimitat el 28 de novembre de 1984, va considerar un informe del Secretari General de les Nacions Unides sobre la Força de les Nacions Unides d'Observació de la Separació. El Consell va observar els seus esforços per establir una pau duradora i justa a l'Orient Mitjà, però també va expressar la seva preocupació per l'estat de tensió vigent a la zona.
La resolució va demanar a les parts implicades que implementessin de manera immediata la Resolució 338 (1973), va renovar el mandat de la Força d'Observadors durant un altre període de sis mesos fins al 31 de maig de 1985 i va demanar que el Secretari General enviés un informe sobre la situació al final d'aquest període.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Alts del Golan

## Enllaços externs

* PDF Text de la Resolució a UN.org
# Dulova Ves

Dulova Ves és un poble i municipi d'Eslovàquia. Es troba a la regió de Prešov, al nord del país. La primera referència escrita de la vila data del 1417.

## Referències

* ↑ «Obec Dulova Ves (El municipi de Dulova Ves)». [Consulta: 19 desembre 2021].
# Norwalk (Iowa)

Norwalk és una població dels Estats Units a l'estat d'Iowa. Segons el cens del 2000 tenia 6.884 habitants.

## Demografia

Segons el cens del 2000, Norwalk tenia 6.884 habitants, 2.344 habitatges, i 1.903 famílies. La densitat de població era de 405,2 habitants/km².
Dels 2.344 habitatges en un 49,4% hi vivien nens de menys de 18 anys, en un 66,3% hi vivien parelles casades, en un 12,5% dones solteres, i en un 18,8% no eren unitats familiars. En el 16,1% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,22.
Per edats la població es repartia de la següent manera: un 33% tenia menys de 18 anys, un 6,6% entre 18 i 24, un 33,6% entre 25 i 44, un 19,3% de 45 a 60 i un 7,4% 65 anys o més.
L'edat mediana era de 33 anys. Per cada 100 dones de 18 o més anys hi havia 84,3 homes.
La renda mediana per habitatge era de 58.933 $ i la renda mediana per família de 64.653 $. Els homes tenien una renda mediana de 37.571 $ mentre que les dones 30.455 $. La renda per capita de la població era de 21.895 $. Entorn de l'1,8% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norwalk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Norwalk». American Fact Finder. Oficina del Cens dels Estats Units, 12-01-2010.
# Estació del Carrilet

«Estació del Carrilet» té aquests significats:
* Estació del Carrilet (Amer)
* Estació del Carrilet (Anglès)
* Estació del Carrilet (Santa Cristina d'Aro)
* Estació del Carrilet (Tortosa)
* Estació del Carrilet d'Olot
* Estació de Carrilet (Menàrguens)
# Mal Donaghy

Malachy Martin "Mal" Donaghy (13 de setembre de 1957) és un exfutbolista nord-irlandès de la dècada de 1980.
Fou internacional amb la selecció d'Irlanda del Nord amb la que participà en la Copa del Món de futbol de 1982 i a la de 1986.
Pel que fa a clubs, defensà els colors de Luton Town i Manchester United.

## Palmarès
### Luton Town

* League Cup: 1987-88

### Manchester United

* Recopa d'Europa de futbol: 1990-91
* FA Charity Shield: 1990
* Supercopa d'Europa de futbol: 1991

## Referències

* ↑ jcd. «NIFG: Mal Donaghy». Nifootball.blogspot.com, 27-10-2006.
* ↑ «FIFA Player Statistics: Mal DONAGHY». FIFA.com. Arxivat de l'original el 2015-05-01. [Consulta: 21 setembre 2018].
* ↑ Mal Donaghy a National-Football-Teams.com (anglès)
* ↑ Profile at StretfordEnd.co.uk
* ↑ «Football photographic encyclopedia, footballer, world cup, champions league, football championship, olympic games & hero images by». Sporting-heroes.net.
# Resolució 559 del Consell de Seguretat de les Nacions Unides

La Resolució 559 del Consell de Seguretat de les Nacions Unides, aprovada per unanimitat el 14 de desembre de 1984, va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un acord pacífic. El Consell va expressar el desig de totes les parts de donar suport a l'acord de deu punts per a la represa de les converses intercomunitàries i va demanar al Secretari General que tornés a informar abans del 31 de maig de 1985 per seguir l'aplicació de la resolució.
El Consell va reafirmar les seves resolucions anteriors, inclosa la resolució 365 (1974), va expressar la seva preocupació per la situació, va instar les parts implicades a treballar juntes per la pau i una vegada més va estendre l'estacionament de la Força a Xipre, establerta a la resolució 186 (1964), fins al 15 de juny de 1985.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Dècada del 60
## Esdeveniments

* Primera guerra Judeoromana (67-73)
* Heró d'Alexandria construeix una màquina de vapor. (data aproximada)

## Personatges destacats

* Neró, emperador romà (54-68), el darrer de la dinastia julioclàudia.
* Galba, emperador romà (67-68).
* Marc Salvi Otó, emperador romà (68-69).
* Vitel·li, emperador romà (69-69).
* Vespasià, emperador romà (69-79).
* Sèneca (4-65), filòsof romà, polític, dramaturg.
* Pau de Tars (c. 10-65), divulgà el cristianisme per l'Àsia Menor.
* Sant Pere, un dels dotze apòstols de Jesús i el primer Cap del Cristianisme; ajusticiat a Roma cap a l'any 65.

## Referències

* ↑ Kras, Sara Louise. The Steam Engine (en anglès). Infobase Publishing, 2004, p.16. ISBN 0791074536.
# Era del Comú

Era del Comú, o Era del Cumó, és un indret del terme municipal de Conca de Dalt, a l'antic terme d'Hortoneda de la Conca, al Pallars Jussà, situat en territori de l'antiga caseria de Segan.
Es tracta d'un lloc que devia servir d'era de batre comú els cereals collits a la zona de Segan, activitat que li donà el nom. Està situada a la carena del Serrat de l'Era del Cumó, que separa les valls de la llau de Segan (nord) i del riu de Carreu (sud), a llevant de la Cogulla, i al sud del Serrat de les Boixegueres.

## Enllaços externs

* Institut Cartogràfic de Catalunya; cal fer dos passos d'aproximació
# Cultura de Sa Huỳnh

La cultura de Sa Huỳnh (vietnamita: Văn hóa Sa Huỳnh; tagal: Kalinangang Sa Huyun) florí entre el 1000 ae i el 200 ae al que hui és el centre i sud del Vietnam. S'han descobert jaciments arqueològics d'aquesta cultura des del delta del Mekong fins a la província de Quảng Bình, al centrenord del Vietnam. El poble de cultura de Sa Huỳnh es considera l'antecessor del poble txam, ètnia que viu al Vietnam, Cambodja i Tailàndia, de la família lingüística malaiopolinèsia, i fundadors del Regne de Txampa.
El jaciment de Sa Huỳnh es descobrí al 1909. Les restes són riques en eines de ferro de fabricació local, com destrals, espases, puntes de llança, ganivets i corbelles. Les eines de bronze, però, predominen en els jaciments de cultura Dông So'n, que es troben al nord del Vietnam i a la resta de la zona continental del sud-est asiàtic.
La cultura de Sa Huỳnh practicava la cremació dels adults i els enterrava en pots amb tapadora, una pràctica única d'aquesta cultura. Als enterraments en flascons solien acompanyar-los ofrenes rituals. Aquesta cultura es caracteritza també per les seues joies úniques per a les orelles, entre les quals destaquen els animals bicèfals. Aquests ornaments solien estar fets amb jade (nefrita), o bé vidre. Als jaciments també s'han trobat adorns de grans, normalment fets amb vidre.
Hi ha evidències d'una àmplia xarxa de comerç. Els grans i granadures de la cultura de Sa Huỳnh estaven fets amb vidre, cornalina, àgata, olivina, zircó, or i granat; la majoria d'aquests materials no són originaris de la zona, per la qual cosa és probable que foren importats. També s'han trobat espills de bronze de l'estil de la dinastia Han. D'altra banda, s'han trobat joies per a les orelles de la cultura de Sa Huỳnh en jaciments del centre de Tailàndia, illa Orquídia (Taiwan) i Palawan (Filipines).

## Utensilis

* Arma de bronze
* Gerro de ceràmica
* Fruiter de ceràmica
* Flascó d'enterrament de ceràmica

## Referències

* ↑ John N. Miksic, Geok Yian Goh, Sue O Connor - Rethinking Cultural Resource Management in Southeast Asia 2011 Página 251 "This site dates from the fifth to first century BCE and it is one of the earliest sites of the Sa Huỳnh culture in Thu Bồn Valley (Reinecke et al. 2002, 153–216); 2) Lai Nghi is a prehistoric cemetery richly equipped with iron tools and weapons, ..."
* ↑ Museo de bellas artes del Vietnam 2000 "Right from the early history - before and after the Christian era - over twenty centuries from now, there was a cultural exchange among three major Centres Z Đông Sơn culture in the North, Sa Huỳnh culture in Central and south-eastern Nam Bộ ..."
* ↑ Higham, C., 2014, Early Mainland Southeast Asia, Bangkok: River Books Co., Ltd., ISBN 9786167339443

## Bibliografia

* Higham, Charles, The Bronze Age of Southeast Àsia, ISBN 0-521-56505-7
* Higham, Charles, Early Cultures of Mainland Southeast Àsia, ISBN 1-58886-028-0
# Niklas Moisander

Niklas Moisander (Turku, 29 de setembre de 1985) és un futbolista finlandès, juga com a defensa o lateral esquerre i actualment juga a l'Ajax d'Amsterdam neerlandès. Ha estat internacional 21 vegades amb la selecció de futbol de Finlàndia, de la qual és capità causa de la retirada dels antics capitans Jari Litmanen, Sami Hyypiä, Jussi Jääskeläinen i Jonathan Johhanson.

## Referències

* ↑ «4 Niklas Moisander Difensore». U.C.Sampdoria. Arxivat de l'original el 2016-03-04. [Consulta: 11 març 2016].
# Comarca del Arlanza

La Comarca del Arlanza és una de les comarques de la província de Burgos a la zona central-sud de la província. El cap comarcal és Lerma. Limita amb la província de Palència i les comarques de Sierra de la Demanda, Ribera del Duero, Alfoz de Burgos i Odra-Pisuerga. Pertany totalment a la conca del Duero i està banyada pel riu Arlanza, del que en pren el nom. Els seus vins tenen denominació d'origen.

## Municipis

* Avellanosa de Muñó (3)
* Cebrecos
* Ciadoncha
* Cilleruelo de Abajo
* Cilleruelo de Arriba
* Ciruelos de Cervera (1)
* Covarrubias (1)
* Cuevas de San Clemente
* Espinosa de Cervera
* Fontioso
* Hortigüela
* Iglesiarrubia
* Lerma (6)
* Madrigal del Monte (1)
* Madrigalejo del Monte (1)
* Mahamud
* Mazuela
* Mecerreyes
* Nebreda
* Olmillos de Muñó
* Peral de Arlanza
* Presencio
* Puentedura
* Quintanilla de la Mata
* Quintanilla del Coco (1)
* Quintanilla del Agua y Tordueles
* Retuerta
* Royuela de Río Franco (1)
* Ruyales del Agua
* Santa Cecilia
* Santa Inés
* Santa María del Campo
* Santibáñez del Val (1)
* Santo Domingo de Silos
* Solarana
* Tejada
* Tordómar
* Torrecilla del Monte
* Torrepadre
* Valdorros
* Villafruela
* Villahoz
* Villalmanzo
* Villamayor de los Montes
* Villangómez (2)
* Villaverde del Monte (1)
* Zael

## Enllaços externs

* Arlanza.com - Portal cultural rural
# Institut Max Planck d'astronomia

L'Institut Max Planck d'Astronomia (Max-Planck-Institut für Astronomie en alemany) és un institut de recerca de la Societat Max Planck. Es troba a Heidelberg, Baden-Württemberg, Alemanya. L'institut es fundà el 1967. H. Elsässer i G. Munch foren els seus directots fundadors, posteriorment K.-H. Böhm, George Herbig, i S. V. W. Beckwith i actualment ho són Hans-Walter Rix i Thomas Henning.

## Recerca

La recerca actual inclou la formació planetària, les estrelles del grup Thomas Henning i les galàxies del grup Hans-Walter Rix i la seva cosmologia.
L'institut també construeix instruments per a telescopis terrestres i satèl·lits.

## Vegeu també

* HIP 13044 b

## Enllaços externs

* Pàgina web de l'Institut Max Planck d'astronomia(anglès)
# Resolució 553 del Consell de Seguretat de les Nacions Unides

La Resolució 553 del Consell de Seguretat de les Nacions Unides, aprovada per unanimitat el 15 de juny de 1984, va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un acord pacífic. El Consell va expressar el desig de totes les parts de donar suport a l'acord de deu punts per a la represa de les converses intercomunitàries i va demanar al Secretari General que tornés a informar abans del 30 de novembre de 1984 per seguir l'aplicació de la resolució.
El Consell va reafirmar les seves resolucions anteriors, inclosa la Resolució 365 del Consell de Seguretat de les Nacions Unides (1974), va expressar la seva preocupació per la situació, va instar les parts implicades a treballar junts per la pau i una vegada més va estendre l'estacionament de la Força a Xipre, establert a la Resolució 186 (1964), fins al 15 de desembre de 1984.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Un altre pas de rosca (pel·lícula)

Un altre pas de rosca (original en anglès, The Turn of the Screw) és una pel·lícula britànica del 1994 dirigida per Rusty Lemorande, basada en la novel·la homònima de Henry James de 1898. Va formar part de la secció oficial al XXV Festival Internacional de Cinema Fantàstic de Sitges. Ha estat doblada al català.

## Argument

Jenny Gooding és contractada pel ric Sr. Cooper per ser institutriz de les seves nebodes òrfenes, Flora i Miles. Arribats a la gran finca de Bly on viuen, la jove aviat descobrirà que les presències fantasmals planen sobre el lloc amb la intenció de prendre possessió dels dos nens.

## Repartiment

* Patsy Kensit : Jenny
* Stéphane Audran : Mrs. Grose
* Julian Sands : Mr. Cooper
* Marianne Faithfull : narrador
* Olivier Debray : Quint
* Bryony Brind : Miss Jessel

## Diferències amb la història

* A la història, el narrador és un tal Douglas que llegeix a un grup d'amics un manuscrit escrit per una antiga institutriu ja difunta que l'home diu haver conegut; a la pel·lícula, la història és narrada per una dona que llegeix el diari d'una institutriu difunta als membres d'una associació cultural literària.
* La història està ambientada a Anglaterra Victoriana, mentre que la pel·lícula a la dècada del 1960.

## Referències

* ↑ The Turn of the Screw a unifrance.org
* ↑ El cinema és fantàstic: 50 anys del Sitges-Festival Internacional de Cinema Fantàstic de Catalunya, Filmoteca de Catalunya
* ↑ Un altre pas de rosca, esadir.cat
* ↑ Turn of the Srew a moriareviews.com

## Enllaços externs

* Un altre pas de rosca a YouTube
# Eugenio Ímaz Echeverría

Eugenio Ímaz Echeverría (Sant Sebastià, 14 de juny de 1900 - Veracruz, 28 de gener de 1951) va ser un filòsof i traductor basc.
Llicenciat en Dret i en Filosofia i Lletres per la Universitat Central de Madrid (1925 i 1929, respectivament), a través d'una beca de la Junta d'Ampliació d'Estudis va viatjar a Alemanya on va treballar en diferents universitats i va completar la seva formació durant dos anys.
Actiu en diverses publicacions (Revista de Occidente, Cruz y Raya, etc), col·laborà amb bona part dels intel·lectuals de l'època com Luis Cernuda, Miguel Hernández, Dámaso Alonso, Wenceslao Roces o Pedro Salinas.
En finalitzar la guerra civil es va veure obligat a l'exili en Mèxic, on aviat va participar en la constitució de la Junta de Cultura Espanyola com a sotssecretari sota la direcció de José Bergamín. Allí va continuar la seva labor publicant a España Peregrina i Romance, mentre que s'incorporà a la Universitat Nacional Autònoma de Mèxic com a professor de la facultat de Filosofia i Lletres.
Va continuar fins a la seva defunció la labor com a traductor d'obres de l'alemany, entre les quals destaca la de Wilhelm Dilthey, així com de Jacob Burckhardt, Ernst Cassirer i Kant.

## Bibliografia

L'obra d'Eugenio Ímaz es pot classificar en dos grans blocs: -Les traduccions de l'obra de grans pensadors, especialment de Dilthey. -Els seus articles i treballs sobre pensament i política.
Els treballs d'aquest segon bloc han estat recopilats i publicats pel professor José Ángel Ascunce en tres toms:
* La fe por la palabra. Eugenio Imaz I. Mundaiz, Universitat de Deusto, Sant Sebastià, 1989.
* Topia y Utopia. Eugenio Imaz II. Mundaiz, Universitat de Deusto, Sant Sebastià, 1988.
* Luz en la caverna. Eugenio Imaz III. Mundaiz, Universitat de Deusto, Sant Sebastià, 1988.

## Referències

* Eugenio Imaz, el fondo espiritual de un pensador, Iñaki Adúriz Oyarbide. Universitat Autònoma de Madrid.
* Fitxa Eugenio Imaz Arxivat 2012-05-09 a Wayback Machine. a Diccionari Associació Hamaika Bide.
* Eugenio Imaz, pentsalari erbesteratua, Arxivat 2007-12-14 a Wayback Machine. José Ramón Zabala, Jakin.
# Teatre Cívic (l'Alguer)

Lo Teatre Municipal, sovint dit Teatre Cívic (Teatro Civico en italià) és un teatre que es troba al cor del centre històric de la ciutat de l'Alguer (Sardenya), a la plaça del Teatre, també coneguda com a plaça del Bisbe perquè en aquesta plaça es troba el bisbat de Diòcesi de l'Alguer-Bosa.
En els primers anys del segle xix, l'Alguer havia tingut el seu primer teatre, anomenat "dels Amadors", al costat de l'antic col·legi dels jesuïtes. Cinquanta anys més tard es van publicar els edictes per edificar el nou Teatre Cívic a la plaça Vittorio Emanuele, en una àrea de propietat comunal, anomenada Calassanç. En època medieval, la plaça davant del teatre acollia l'antic mercat del gra. Les obres, començades el febrer del 1858, a partir d'un projecte de l'arquitecte Franco Poggi, s'acabaren el novembre del 1862. Avui dia és l'únic teatre a Sardenya que conserva l'estructura de suport de fusta. La façana és d'estil neoclàssic amb sis semipilars jònics.

## Referències

* ↑ «Web de Turisme de l'Alguer - Palaus Antics». Arxivat de l'original el 2015-09-23. [Consulta: 2 febrer 2015].
* ↑ Alghero, Teatro civico - Sardegna Cultura Arxivat 2015-02-02 a Wayback Machine. (italià)
# Node i clúster turístic

La paraula clúster i node fan referència a subjectes turístics:

## Clúster turístics

La paraula clúster significa especialització i en el cas de turisme fa referència a l'especialització en una determinada tipologia de turisme a partir d'una singularitat. En un clúster hi ha una unió d'empreses de tipologia semblant. Un clúster implica una divisió del territori en funció de factors empresarials d'especialització (productes).
Un recent estudi (2007) assenyala que a Catalunya hi constitueixen 18 clústers turístics agrupats a manera d'ofertes temàtiques: salut, bellesa, benestar, naturalesa, cultura, actiu, aventura, oci, reunions i empresa. És important saber diferenciar entre una agrupació d'empreses convencionals i un clúster.
És a dir que un cluster és un espai geogràfic que compta amb atractius per dissenyar un producte de qualitat excel·lent en el mercat, el qual disposa, a més, de components tecnològics i empresarials que formen una cadena de producció i mercadeig. Té l'objectiu d'oferir el producte o productes en condicions d'excel·lència i a menor preu que els seus competidors.

## Nodes turístics

El node turístic és un atractiu turístic. Els nodes turístics depenen de l'interès, l'accessibilitat, situació geogràfica i estratègica. Per exemple, a Girona hi ha 28 nodes i es destaquen els següents: Catedral, Tresor de la catedral, Pia Almoina, Museu Arqueològic, Casa Pastors, Les Àligues, Sant Domènec, Muralles, Sant Nicolau, Facultat de Lletres, etc.
# Fuka Nagano

Fuka Nagano (長野 風花, 9 de març de 1999) és una futbolista japonesa.

## Selecció del Japó

Va debutar amb la selecció del Japó el 2018. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2018 | 1 | 0 |
| Total | 1 | 0 |

## Referències

* ↑ 2018 Japan Football Association(japonès)

## Enllaços externs

* Fuka Nagano, Fitxa a Soccerway
# Comarca del Narcea

La Comarca del Narcea és una de les vuit comarques en què està dividit el Principat d'Astúries i comprèn els concejos de:
   * Allande
   * Cangas del Narcea
   * Degaña
   * Ibias
   * Tinéu
Encara que l'Estatut d'Autonomia d'Astúries preveu la divisió del territori asturià en comarques, encara no estan desenvolupades oficialment.

## Referències

* ↑ «Comarca Fuentes del Narcea, Asturias». [Consulta: 30 juny 2019].
* ↑ «Comarca Fuentes del Narcea» (en espanyol europeu), 12-03-2013. Arxivat de l'original el 2019-06-30. [Consulta: 30 juny 2019].
* ↑ «FUENTES DEL NARCEA» (en espanyol europeu). Arxivat de l'original el 2019-06-30. [Consulta: 30 juny 2019].

## Enllaços externs

* Fuentes del Narcea
# Resolució 555 del Consell de Seguretat de les Nacions Unides

La Resolució 555 del Consell de Seguretat de les Nacions Unides, aprovada el 12 d'octubre de 1984, després de recordar les resolucions anterior del Consell de Seguretat de les Nacions Unides sobre el tema, així com l'estudi de l'informe del Secretari General de les Nacions Unides sobre la Força Provisional de les Nacions Unides al Líban (FPNUL) aprovada a la Resolució 426 (1978), el Consell va decidir ampliar el mandat de la FPNUL durant sis mesos més fins al 19 d'abril de 1985.
El Consell va reiterar el mandat de la Força i va demanar al Secretari General que informés sobre els progressos realitzats respecte a l'aplicació de les resolucions 425 (1978) i 426 (1978) del Consell de Seguretat de les Nacions Unides.
La resolució 555 va ser aprovada per 13 vots contra cap, amb dues abstencions de la República Socialista Soviètica d'Ucraïna i la Unió Soviètica.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Conflicte Israel-Líban

## Enllaços externs

* PDF Text de la Resolució a UN.org
# Un agent anomenat Picapedra

Un agent anomenat Picapedra (títol original en anglès, The Man Called Flintstone) és una pel·lícula de comèdia musical d'animació estatunidenca de 1966 produïda per Hanna-Barbera i distribuïda per Columbia Pictures. És la segona pel·lícula de Hanna-Barbera després de Hey There, It's Yogi Bear! (1964), i va ser dirigida pels fundadors de l'estudi William Hanna i Joseph Barbera a partir d'un guió de Harvey Bullock i R. S. Allen. S'ha doblat al català.
És una pel·lícula derivada de la sèrie de televisió de 1960-66 Els Picapiedra i representa el seu punt final. Va ser produïda immediatament després del final de la producció i es va estrenar només quatre mesos després de la finalització de la sèrie. El títol provisional era That Man Flintstone, amb un cartell amb en Fred Picapedra en la mateixa postura del cartell de Bob Peak per a Flint, agent secret. La trama és una paròdia de pel·lícules d'espionatge, principalment les que protagonitzen James Bond.
La pel·lícula va suposar el primer paper de veu per a Gerry Johnson (Betty Terregam) i Henry Corden (la veu cantant d'en Fred), el darrer dels quals va assumir plenament el paper d'en Fred després de la mort d'Alan Reed el 1977. Malgrat els nombrosos interludis musicals, inclòs un interpretat per Louis Prima, el tema icònic de la sèrie està absent.

## Referències

* ↑ Beck, Jerry. The Animated Movie Guide. Chicago: Chicago Review Press, 2005. ISBN. pp. 160-161.
* ↑ «Els Picapedra: Un agent anomenat Picapedra». ésAdir. [Consulta: 14 juliol 2023].
* ↑ Lenburg, Jeff. The Encyclopedia of Animated Cartoons. Checkmark Books, 1999, p. 190–191. ISBN 0-8160-3831-7.
* ↑ "The Man Called Flintstone" on Records|Cartoon Research